
APOGEU ESTETICO-EXISTENTIAL, PRIN 
PSEUDO- ANECDOTISM: PreSimtiri si Post-Simtiri - 
alte poeme cu poeme (cu ilustraţii fotografice diverse), 
de FLORENTIN SMARANDACHE 

A vem în faţă o nouă carte a lui FLORENTIN SMARAN- 
DACHE (nu ştim a câta - după câte ne amintim, trebuie 
să tot fi scris, până acum, în jur de 80 de cărţi de litera- 
tură, în limbile: română, franceză şi engleză; unele dintre ele au 
fost traduse în chineză, rusă, arabă, spaniolă, portugheză, 
sârbo-croată etc.): PreSimţiri şi Post-Simţiri - alte poeme cu 
poeme (cu ilustraţii fotografice diverse). Societatea Cultural-Şti- 
inţifică Ad-Sumus, Editura Duran's, 2013. 

Iată ce scrie preşedintele-fondator al Academiei Daco-Ro- 
mâne, dl Geo Stroe, despre cel care semnează această nouă apa- 
riţie, într-un articol apărut în revista Art-Emis: 

'Academia DacoRomână din Bucureşti, România, l-a no- 
minalizat pe scriitorul avangardist trilingv (română-franceză-en- 
gleză) Florentin Smarandache pentru Premiul Nobel pentru 
Literatură pe anul 2011. Niciun scriitor trilingv nu a primit Pre- 
miul Nobel până în prezent. (...)Are o operă vastă şi a abordat 
toate genurile literare: poezie, proză, teatru, eseuri, traduceri. El 
reflectă foarte bine globalismul actual ca scriitor deoarece a trăit 
şi a vizitat 40 de ţări, şi-a scris memoriile de călătorie şi jurnalul 
şi a creat în mai multe stiluri şi despre multe subiecte datorită fun- 
dalului său multicultural şi cunoştinţelor enciclopedice în multe 
domenii. Este şi un poliglot. Corespunde Testamentului lui Albert 
Nobel referitor la "cel mai mare beneficiu făcut umanităţii", de- 
oarece paradoxismul, mişcarea literară pe care a iniţiat-o, este 
acum folosită - prin Teoria Raţionamentului Paradoxist şi Plauzi- 
bil Dezert-Smarandache (abreviată DSmT) - în medicină, ciberne- 
tică, cercetarea aerospaţială, robotică, logică, filosofie, 
transdisciplinaritate (interconectând literatura şi ştiinţa, pavând 
drumul spre noi dezvoltări în literatură). Paradoxismul este prima 
avangardă literară din lume cu aplicaţii practice în ştiinţă. De ase- 
menea, este multitalentat şi, prin înaltele şi variatele sale experi- 
mente literare avangardiste, a realizat o operă remarcabilă într-o 
direcţie ideală, în conformitate cu Testamentul lui Alfred Nobel, 
în beneficiul umanităţii. Ca scriitor complet, a scris şi a publicat: 
poezie, dramă, romane, povestiri, eseuri, jurnale, dar şi articole 
lingvistice, manuale de matematică şi lucrări de cercetare, pro- 
grame de calculator, filosofie şi traduceri (din franceză, engleză, 
spaniolă, portugheză şi italiană în română), filatelist. El însuşi şi- 
a tradus unele cărţi din română în franceză şi engleză. 

In domeniul umanist, el este tatăl „paradoxismului" în li- 
teratură, mişcare de avangardă movement, bazată pe folosirea ex- 
cesivă a antitezelor, oximoroanelor, contradicţiilor, paradoxurilor 
în creaţii, pornit de el în 1980 în România, ca protest antidictato- 
rial. A publicat cinci (n.n.: de fapt, s-au cam făcut NOUA, între 
timp!) Antologii Paradoxiste Internaţionale, la care au contribuit 
sute de scriitori din întreaga lume (http://fs.gallup.unm.edu//a/Pa- 
radoxism.htm). In tiparul sau în legătură cu paradoxismul el a in- 
trodus: Noi tipuri de poezie cu formă fixă, precum: Distihul 
Paradoxist, Distihul Tautologic, Distihul Dualist, Terţianul Para- 




“Cu drept cuvânt, 
atât omul, cât şi artistul 
FLORENTIN SMARAN- 
DACHE trebuie apreciat, 
cu deosebit respect, nu 
doar pentru calităţile, es- 
tetice ori ştiinţifice, ale 
operei domniei sale, ci, 
poate, în primul rând şi 
înainte de toate, pentru 
curajul său atitudinal şi 
pentru caracterul său, 
pentru verticalitatea mo- 
rală, pe care le impreg- 
nează, în orice lucrare a 
Duhului său. Domnia sa 
pare a fi modelar nu doar 
prin paradoxismul ctito- 
rit, ori prin teoriile sale 
(matematice, fizice, infor- 
maţionale), extrem de in- 
teresante şi incitante, 
deschizătoare de sur- 
prinzătoare perspective 

doxist, Terţianul Tautologic, Catrenul Paradoxist, 
Catrenul Tautologic, Poemul Fractal, Non-Poemele 
(1990) şi alte experimente poetice avangardiste 
dincolo de limitele poeziei". 

. . .Cu drept cuvânt, atât omul, cât şi artistul 
FLORENTIN SMARANDACHE trebuie apreciat, 
cu deosebit respect, nu doar pentru calităţile, este- 
tice ori ştiinţifice, ale operei domniei sale, ci, poate, 
în primul rând şi înainte de toate, pentru curajul 
său atitudinal şi pentru caracterul său, pentru ver- 
ticalitatea morală, pe care le impregnează, în orice 
lucrare a Duhului său. Domnia sa pare a fi mode- 
lar nu doar prin paradoxismul ctitorit, ori prin teo- 
riile sale (matematice, fizice, informaţionale), 
extrem de interesante şi incitante, deschizătoare de 
surprinzătoare perspective cognitiv-umane - ci 
este modelar, fără doar şi poate, pentru Duhul ro- 
mânesc, în genere, căruia îi indică punctele cardi- 
nale uitate, de o bună bucată de vreme (mai mult 
de jumătate de veac...!): demnitate, onoare, sete 
de Adevăr şi putere de caracter, muncă/lucrare te- 
nace şi fără de răgaz, pentru a apăra acest Adevăr. 

Noi credem şi susţinem că noul său volum 
(demonstrând, din plin, efectul înviorător al duşu- 
lui de gheaţă şi lumină, proaspăt ideatic, pe care îl 
administrează lumii aşa-zis moderne - de fapt, 
aprig degenerate! - paradoxismul), format din 
poezie sapienţial-aforistică şi o concizională anec- 
dotică de tip paradoxistic (aparent, sub forma unor 
poeme într-un vers, situate în zona nu doar formal, 
ci şi semantic, a "poemelor tehnice", care, adică, 
respectă ceea ce FLORENTIN SMARANDACHE 
şi-a autoimpus, "legislativ", din punct de vedere 
formalo-conţinutistic! - grupate câte unu-două, 
până la grupuri de cinci-şase-şapte-opt versete - 
care, însă, citite a doua oară/de mai multe ori, de- 
monstrează că au fost create spre a ilustra poemul 
scurt, despre care făcea vorbire romanticul genia- 
loid american Edgar Allan Poe - cel care, prin lu- 
crările sale "Filosofia ceaţiei poetice" şi "Principiul 
poetic", a ctitorit, sau, măcar, înnoit, atât teoria li- 
terară, cât şi legile poeticii!), izvorăşte tocmai din 
această dorinţă de re-amintire (către umanitate şi 
către poporul din care se trage autorul), a legilor 
morale, a principiilor de cosmică anvergură, ale 
creaţiei umano-divine. 

Aşa cum Urmuz/Demetru Demetrescu- 
Buzău lasă să se reverse, dincolo de anecdoticul, 
de teratologicul grotesc şi de absurdul cosmic, ca- 
taractele semantice ale unor arhei atitudinali şi 
simboluri ale mişcării secrete a Duhului uman - 
tot aşa şi FLORENTIN SMARANDACHE ten- 
tează, dincolo de aparenţe, să închege un univers 
coerent al existenţei şi făptuirii esenţial-umane. 

Pentru a mări puterea de convingere asu- 



pra autenticităţii demersului scripturistic şi a trăirii 
vitalisto-poetice, autorul foloseşte tipul de literă 
SEGOE SCRIPT, prin care se sugestionează asupra 
scrisului de mână. MÂNA FĂPTUITOARE-ÎN- 
FĂPTUITOARE, DEMIURGICĂ. Este clar că anec- 
doticul maschează, de fapt, o vastă concepţie de 
viaţă, teribile dubii existenţialisto-expresioniste... 

Autorul, de fapt, se deconspirase, oarecum, 
încă dintru început, printr-un fel de PREFAŢĂ, la 
SCRIPTUM FURTIVUM (scriere ascunsă), aparţi- 
nând scriitorului şi jurnalistului OCTAVIAN 
BLAGA: Poemele cu poeme sunt compoziţii de 
versuri independente (poeme într-un vers), DAR 
O LEGĂTURĂ SUBTILĂ, ÎNTRE VERSURI, 
TRANSCENDE. 

Titluri de astfel de poeme scurte şi de 
poeme (172 la număr) într-un vers (care disimu- 
lează, atât prin utilizarea anecoticii concizional-pa- 
radoxiste, cât şi prin utilizarea punctului aşa-zis 
final - continuitatea ideatică şi de imagine, ale poe- 
mului scurt!), precum: Raze curate (Un pictor res- 
taurator de antichităţi modern./Desenând raze 
curate de paradis). Unghi de umilinţă (Soarele se 
aprindea la faţă/Linia de tragere cu arma nu era 
trasă./Doar unghiul de umilinţă a rămas acelaşi.). 
Minciuni (Mă vorbise de rău cineva cu nişte min- 
ciuni./Este cineva la care nici nu gândeşte, mi-a 
spus./Şi-atuci am început să mă gândesc la cine nu 
m-aş gândi./Eram într-un fii foarte bulgar.). Dra- 
goste ratată (Iubeam o damă şi un câine./Pe mine 
mă iubea doar câinele.). Nesimţire (Bună ziua, 
scaunule!/Pe Ion îl cheamă Vasile, iar pe scaun Ma- 
rian./îmi venea să-i trag o palmă pe faţa de masă.) 
Program (Sângele e întemniţat în trupul de carne. 
/Curgând la deal şi la vale într-o savantă neştire.), 
Absurdum est (Raţă trăindă pe nori. /Sună cîinele. 
/Oameni în statui. /Aşa ne trăim absurdul nimic- 
niciei în present.). Istorie (Unii sunt scrişi cu litere 
de-o şchioapă. /Alţii, cu litere care şchioapătă.). 
Concluzie (Nicăieri nu-i dreptate. /Iar porcul glod 
găseşte oriunde.) etc. etc. - sunt semne ale unor 
experimentări îndelungi întru existenţa umană, 
dimpreună cu aceste instrumente, numite viaţă şi 
moarte, lume cosmică (micro- şi macro-...), dra- 
goste, sentiment al iminenţei sacralităţii... FRU- 
MOS - Frumos pereceput, la limita existenţialului, 
între existenţial, ca impersonalitate divin-sapien- 
ţială şi... inevitabil: estetic! Da, este cea mai ferme- 
cătoare carte, pe care noi am citit-o, dintre toate 
cele 75 ori 80, de până acum, ale lui FLORENTIN 
SMARANDACHE! 

Imaginile foto (care pot avea şi misiunea, 
tacită, de a împărţi textul în douăzeci şi una de 
părţi difuze), confirmă, sprijină şi augmentează in- 
tenţiile (tensionatoare, în registre paralele: cosmic- 

divinul dublează semantic umano-divinul) textu- 
lui: ceruri încărcate de nori, fulegere şi trăsnete (su- 
gerându-se că singura relaţie cu Omul, 
menţinută/întreţinută de divinitate, este una de ex- 
presie luminică a mâniei, una imperial-celestă şi 
dominată de aspectul iahwico-veterotestamentar 
al divinităţii). Dar nu lipsesc, imagistic, amurgurile 
senectuţii sapienţiale şi nopţile enigmei existen- 
ţiale - prin care finalul de carte este înseninat, în- 
demnat spre liniştire, echilibru spiritual şi reflecţie. 
Ba chiar, prin imaginea Porumbelului Alb - se 
marchează şansa împăcării de/cu sine a omului 
existenţialist-dezechilibrat de propriile viziuni, ab- 
surd şi aparent ireconciliabile logic, asupra lumii 
şi fiinţării în lume. Iar finalul cărţii aparţine spe- 
ranţei pandorice (de victorie asupra neantului 
şi/sau auto-aneantizării semantice): un poem, 
DOR, este dublato-confirmat semantic, prin imagi- 
nea unui câmp al belşugului (formal, dar şi resu- 
recţionat din străfunduri!) şi al tensiunii strict 
umano-divine a dorului (care va rămâne, "precum 
în cer, aşa şi pre pământ", singura imperialitate va- 
labilă, semantic şi atitudinal, pentru fătura şi făp- 
tuirea umano-divină): Ţi-ai uitat chipul pe roza 
floare. /De când nu mai vii, nu mai sunt. /Braţele 
le-am pierdut pe lângă trup. /Am ieşit din mine 
prin simţuri afară. /Durerea este o vietate. /Plânge 
pe clape dorul. /De când nu mai eşti, nu mai vin. 
Chipul de pe "roza-floare" devine singurul reper 
atitudinal al fiinţei sensibile şi dinamico-spirituale 
a omului. Aşa cum "roza-floare" este expresia pe- 
renităţii şi ciclicităţii existenţiale, aşa şi dinamica 
făptuitor-umană va deveni expresie a perenităţii - 
pierderea, durerea şi ne-venirea vor fi, mereu şi ci- 
clic, urmate de aflare/re-găsire, înseninare şi re-ve- 
nire ontic-graalică. 

Existenţa, ca suferinţă (Suferinţă : Plângi cu 
lacrimi de ceară. /Iţi fotografiez durerea. /Nu există 
moartea, ci timpul care se opreşte./Ca-ntr-o închi- 
soare.), îmbătrânire/senectute (îmbătrânire : Ceata 
brazilor aleargă după mine. /Prin giulgiurile iernii. 
/Mă doare material această zăpadă. - sau: Senec- 
tute : Marea e un munte albastru. /îi întorc valurile, 
filă cu filă. 

în barba mea creşte timpul. /Tot mai albas- 
tru. /Iarna cade deasupra zăpezii.) şi nefericire, sau 
chiar ca avertismente funeste, sau ale neantului 
(Nefericire: Ploaia înflorea străzile mele. /Pe alt cer, 
poate râdea soarele. /Mereu pe meridianul tristeţii. 
/De ce atâtea nopţi în viaţă? - sau Fluturii morţii : 
Un strigăt cu pietre azvârlind din gură. /Apoi, alt 
strigăt, muiat în linişte. - ori chiar: Neant : Un om 
care-a ieşit din el. /Cu ochii burduşiţi în somn. /Se 
izbeşte de gol.), "greutatea timpului" (Greutatea 
timpului: Sufletul uscat al focului. /Neîntruparea 



în cuvinte. /Ziuă vie. /Atât de greu cântăreşte tim- 
pul.), inflaţia stării de noapte, armonizată simfonic 
ori, mai des, infernalizată, prin gonflarea timpului 
în anotimpuri (Anotimpuri /Cîmpuri răscolite de 
plug, timpuri răscolite de bombe. /Grâul îşi potri- 
veşte chipul în cămaşa ţăranului. /Vieţi întinse-n 
ţărână. /Trăind ca-n plângerile unei cepe culese 
toamna târziu. /Materia sângerează în albul vin de 
iarnă. /Noaptea nu există /Nu există noapte fără 
mine. /Aşa cum chipul este masca sufletului. /Şi 
fluviul moare în ocean. /Nu există noapte fără 
tine.), în vieţile noastre - sunt aspecte posibil de 
ameliorat şi convins, prin magia ploii şi, consecu- 
tiv, a înfloririi Duhului, să se auto-exorcizeze se- 
mantic şi să efectueze 

transfigurarea/transcenderea, implicit chiar stării 
de nefericire (care este una tranzitorie, iar nu defi- 
nitivă!), întru ploaia resurecţională şi către solari- 
tatea reiteratoare de cicluri existenţiale: Ploaia 
înflorea străzile mele. /Pe alt cer, poate râdea soa- 
rele.. Suferinţa prin timpul-istorie, îmbătrânirea şi 
reificarea în-cerată a existenţei umano-divine, pre- 
cum şi somnul Duhului, cel născător de monştri şi 
de neant nu sunt şi nu pot fi stări definitive ale fi- 
inţei/fiinţării, ci etape spre/întru re-iniţierea întru 




Eternitatea Divină a stării de Grădină a Existenţia- 
lităţii Reale a Fiinţei/Fiinţării Umano-Divine. Stă- 
rile tranzitorii pot fi rezolvate, amiabil şi cu 
translări în registrul eliberării sinelui-floare-înflo- 
ritoare, spre eternitatea-Grădină. Iată dovada tex- 
tual-contextuală: Eternitate - Floarea ţine-n ea 
parfumul./ Ca-ntr-o închisoare.). Cum este posibilă 
rezolvarea tensiunii existenţiale? Simplu: l-prin re- 
nunţarea la starea definitorie a condiţiei umano- 
animalice, de egoism-egotism (un fel de 
autoreflexie deformatoare şi, deci, alienantă şi, în 
cele din urmă, aneantizatoare): Egoism - Ascult 
strigătul culorilor aprinse. /Trăiesc într-o peşteră 
rece cu dinţi de stalactite. /Nu cred decât în mine. 
/Cine să-mi spună dacă mă exist? - 2- prin ZBOR 

întru TRANSCENDERE, VÂNT ÎNTRU LOGOS- 
CUVÂNT (Zbor: Luna clipeşte din ochiul pe ju- 
mătate închis. /împrumut de la ziuă câteva 
dimineţi. /Zbor pe brazda de ape a vântului.), 3- 
prin abandonarea singurătăţii egotiste, prin care se 
refuză cuvintelor potenţialitatea demiurgică origi- 
nară, ioanică, paradisiacă, întru Logos-ul Neafectat 
de Cădere (Cuvinte mutilate : Gânduri torturate în 
necântecul singurătăţii. /Sângele se cântă pe câm- 
pia de suflet. /Mutilez cuvinte în fauna versurilor.) 
- singurătatea ca stare de înstrăinare şi falsificare 
semantic-existenţială, de sterilitate semantică - şi 
adoptarea stării pozitiv-creative, demiurgice şi au- 
todemiurgice, prin ARTĂ, "ogorind", Poetul pre- 
cum ţăranii (care "şterg urmele" Căderii, ale 
Sterilizării prin Luciferizarea cu Interogaţii Inutile 
şi Inutilizabile, care "nimicesc pământul", restau- 
rând celestul în terestru! - Ogorind: Ţărani, la 
munca câmpului. /Ştergând urmele. /Nimicind pă- 
mântul. /Ca-ntr-o dragoste nedesluşită. /Ca-ntr-o 
sărbătoare de Crăciun. /în urma lor, cresc brazi cu 
globu-leţe şi betele direct din pământ. ), Lumea 
Cuvintelor/Logos Întemeietor/Reîntemeietor, Cu- 
vintele Fecunde, Cuvintele Mustind de ROD, Cu- 
vintele care nu neagă moartea-putrefacţia, pentru 
că Moartea-Putrefacţia semnifică nu doar sfârşit de 
ciclu, ci început Proaspăt şi înalt, ci translucidiza- 
rea/trancenderea/Revelarea Eternităţii în Efemeri- 
tate (Efemerism Citesc lumina. /Forând în strat de 
vremi. /Mă dizolv în juru-mi. /O nouă naştere îţi 
cer.) şi reiterarea Stării de Viaţă-Ciclicitate Infinită 
a Vieţii, mustind de Eternitate (abundă, în textul 
cărţii, ARTELE POETICE!): dinspre "carierea dru- 
mului întru Logos" (Autopoem Stol de zile fâl- 
fâind vioi, /Drumuri cariate de noroi.), spre Artă 
poetică: Versurile, coloane infinite de grai. /Să scu- 
tur fructele din poeme, până n-au să putrezească. 

Speranţa Pandorică marchează sfârşitul 
nopţii existenţiale, nemaicultivând starea de răz- 
boi/ războire cu şinele mistic (Linişte tulbure : în 
pasărea aceasta se află un zbor. /Desenând liniştea. 
/Dar oamenii trag cu tunurile în pace. Plăcerea mâ- 
niei, războiul. /în pasărea aceea se afla un zbor.), 
sau pe cea de singurătate alienantă... - nu, ci: Am 
închis noaptea într-o floare cu cheia speranţelor. 
Pandoră ! - . . .ci cultivând starea binecuvântată de 
MUGURI BUCUROŞI (Muguri bucuroşi : Porni cu 
râs de muguri copţi. /Primi sărutul de spumă al 
sân-gelui. /Ne-am îngropat atâţia ani în glie. /Pen- 
tru a cunoaşte bucuria înmu-guririi.), precum şi pe 
aceea originară, de Stare-de-Dragoste/Soi-de- 
ZBOR-prin-Femeie: Un soi de zbor : Să iubeşti fe- 
meile ! /E ca un cadou împachetat în sur-prize. 
/Dragostea, un soi de zbor pe cerul unei inimi nes- 



fârşite. /Soarele tăbăceşte bolta. 

...Omul care munceşte, în debutul cărţii, 
există sub dublu regim: al norilor celeşti, gata să se 
dezlănţuie terifiant, dar, pandant, şi al 
copacilor/copacului tereştri/terestru, înfloriţi/înflo- 
rit şi luminaţi/luminat. Raiul/Grădina Raiului este 
posibil de recuperat/restaurat. Omul, oricum, îşi 
vede de treaba lui, munca şi concentrarea spiri- 
tuală devin expresie naturală şi spiritual-atitudi- 
nală: resurecţia Omului, prin rodul muncii 
spiritualizate/concentrate, ca pandant al mâniei ce- 
leste, deviant spre tiranie/tiranizare existenţială. 

învingătorul este Poetul învins ARTISTIC 
(în speţă, FLORENTIN SMARANDACHE!), cel 
care, înfrângând potenţialul declarat al Morţii, prin 
asimilarea organică a EK-STASIS-ului, transcende 
starea de învins Existenţial, în aceea de Existenţă 
Revelat-Eternă/Hristică, de Revelare a Adevărului- 
ca-Stare-Divină, Resurecţional-Hristică, NEOTES- 
TAMENTARĂ, de Restaurare/Reaflare a Stării de 
GRĂDINĂ: învinsul Ochi ascunşi. Şi-a ieşit din el. 
/Pentru că trebuia să învingă înfrângerea. Trebuia 
să înfrângă gloria adevărului. 

Iată cum, din pseudo-anecdotism, răsare (la 
modul soteriologic) Mântuirea, ca Apogeu al Stării 
de Trezire/Revelare-a-Adevărului-Fiinţei/Stării-de- 
Graţie-a-Fiinţării-Umano-Divine! - ...asta, dacă ai 
Har Poetic, Har al GRĂDINII! 

Iar FLORENTIN SMARANDACHE are din 
plin, să dea şi la alţii. Şi asta, în ciuda... "criticilor 
mei" (ipotetici, dar... "demonstrând întru demons- 
traţie", la modul strict ludic, steril şi marionetis- 
tico-"păpuşar"! - cam aşa : Criticilor mei (ipoteză) 
Sună clopoţelul, drăgăşelulî/Parcurg drumul de la 
sala de clasă la sala de masă. /închisă, împinsă. /Bat 
la uşă,/deschide o păpuşă. - şi/sau: Criticilor mei 
(demonstraţie) : Dacă vreun critic prea zelos se 
leagă de asta, şi-i hotărât ca în cele din urmă o să 
ia un pendul şi o să măsoare adevăratul răstimp 
de când sună clopoţelul şi până în clipa când se 
aude bătaia în uşă, iar apoi, aflând că aceasta ţi- 
nuse doar două minute, treisprezece secunde şi 
trei cincimi, se va apuca atunci să mă înjure pentru 
o atare încălcare a unităţii de vers.), a duhurilor 
cârtitoare ale lumii terestre. Şi, fireşte, întru 
Sacra/ Autosacrificatoarea Abluţie Luminoasă şi 
întru Smerirea-cea- Adevărată, întru Arheul Abso- 
lut al Duhului Valah - EMINESCU! (cf. Pericol de 
naştere: Poemele se dau acum jos din carte. / Lo- 
cuiesc în poemele acestea la o sută de ani versuri 
depărtare de Eminescu. /Cartea aceasta, desigur, a 
mai fost scrisă o dată. /Cu acelaşi negru de sub un- 
ghie împrumutat de la viaţă. /Eminescule, mă duc 
să mă spăl. Aşteaptă-mă, rogu-te ! ). 

